open-index/open-wikipedia-markdown huggingface dataset:
Titi

**Adenors Leonardu Baki** (; dzimis ), plašāk pazīstams kā **Titi** (*Tite*), ir brazīliešu futbola treneris un bijušais futbolists. No 2016. gada līdz 2022. gadam bija Brazīlijas futbola izlases galvenais treneris.

Spēlētāja karjeras laikā pārstāvēja Brazīlijas klubus *[[SER Caxias|Caxias]]*, *[[Esportivo-RS]]*, *[[Associação Portuguesa de Desportos|Portuguesa]]* un *[[Guarani Futebol Clube|Guarani]]*, spēlēja pussarga pozīcijā.

## Trenera karjera
Trenera karjeru sāka 1990. gadā klubā *Grêmio Atlético Guarany*. Vēlāk vadīja dažādus Brazīlijas klubus. 2001. gadā, vadot Portualegri "Grêmio", kļuva par Brazīlijas kausa ieguvēju un Riugrandi du Sulas štata čempionu. Karjeras laikā divreiz strādāja arī Apvienotajos Arābu Emirātos. 2008. gadā ar *[[SC Internacional]]* izcīnīja uzvaru otrajā nozīmīgākajā Dienvidamerikas klubu turnīrā *[[Copa Sudamericana]]*.

2010. gadā kļuva par *[[Sanpaulu "Corinthians Paulista"|Corinthians]]* galveno treneri. Ar šo klubu 2012. gadā kļuva par prestižākā Dienvidamerikas klubu turnīra *[[Copa Libertadores]]* uzvarētāju, kā arī uzvarēja FIFA Klubu Pasaules kausā, divreiz (2011. un 2015. gadā) kļuva par Brazīlijas čempionu un vienreiz uzvarēja Sanpaulu štata čempionātā.

2016. gada jūnijā tika iecelts par Brazīlijas futbola izlases galveno treneri. Ar Brazīlijas izlasi uzvarēja 2019. gada Copa América. Pēc 2022. gada FIFA Pasaules kausa, kurā Brazīlija ceturtdaļfinālā piekāpās Horvātijai, atstāja izlases galvenā trenera amatu.

 kļuva par *[[CR Flamengo|Flamengo]]* kluba galveno treneri.

## Atsauces

## Ārējās saites
Roberto Martiness

**Roberts Martiness Montolju** (; dzimis , Balagerā, Katalonijā, Spānijā) ir Spānijas futbola treneris un bijušais futbolists, spēlējis pussarga pozīcijā. Kopš 2023. gada ir Portugāles futbola izlases galvenais treneris.

## Futbolista karjera
Ar futbolu sāka nodarboties dzimtās pilsētas komandā *[[CF Balaguer]]*, bet par pirmo profesionālo klubu kļuva Saragosas "Real", pārsvarā gan spēlēja tā dublieru komandā. 1994.—1995. gada sezonā atgriezās *CF Balaguer*.

1995. gada jūlijā pievienojās Anglijas klubam *[[Wigan Athletic F.C.|Wigan Athletic]]*, kas tolaik spēlēja Trešajā divīzijā. 2001. gadā pārgāja uz Skotijas klubu *[[Motherwell F.C.|Motherwell]]*, kurā aizvadīja tikai vienu sezonu. Pēc gada atgriezās Anglijā un pievienojās Pirmās divīzijas klubam *[[Walsall F.C.|Walsall]]*, taču neaizvadīja tajā pilnu sezonu un 2003. gada janvārī pārgāja uz *[[Swansea City A.F.C.|Swansea City]]*. Karjeru noslēdza 2007. gadā, pārstāvot *[[Chester City F.C.|Chester City]]*.

## Trenera karjera
Pēc spēlētāja karjeras beigām uzsāka trenera darbību. 2007. gada februārī kļuva par *[[Swansea City A.F.C.|Swansea City]]* galveno treneri, klubs tolaik spēlēja Anglijas Pirmajā līgā (*League One*). 2007.—2008. gada sezonā aizveda komandu līdz līgas čempionu titulam, kvalificējoties *[[Anglijas futbola čempionāts|Championship]]*. 2009. gadā sāka vadīt Anglijas Premjerlīgas klubu *[[Wigan Athletic F.C.|Wigan Athletic]]*. 2013. gadā ar šo klubu uzvarēja FA kausā. 2013. gada jūnijā tika iecelts par *[[Everton F.C.|Everton]]* galveno treneri. Pirmajā sezonā (2013.—2014.) sasniedza 5. vietu Premjerlīgā, taču divās nākamajās neizdevās iekļūt desmitniekā un 2016. gada maijā klubs Martinesu atlaida.

2016. gada augustā tika apstiprināts par Beļģijas futbola izlases galveno treneri. 2018. gada FIFA Pasaules kausa kvalifikācijas turnīrā Beļģijas izlase Martinesa vadībā izcīnīja deviņas uzvaras un vienu reizi nospēlēja neizšķirti, pārliecinoši kvalificējoties finālturnīram.

2023. gada 9. janvārī Martiness tika paziņots par Portugāles izlases galveno treneri, aizstājot Fernandu Santušu.

## Atsauces

## Ārējās saites
Millwall F.C.

***Millwall Football Club*** ir futbola klubs no Londonas, Lielbritānijā. Klubs pašlaik spēlē Anglijas pēc spēka otrajā līgā — Anglijas futbola čempionātā. 2004. gadā spēlēja FA kausa izcīņas finalā. Mājas spēles aizvada *[[The Den]]* stadionā.

## Sasniegumi
* **Anglijas futbola 2. līmenis** (1893.—1992. **Otrā divīzija**; 1992.—2004. **Pirmā divīzija**; tagad — ***[[Anglijas futbola čempionāts|Championship]]***)
** Čempioni (1): 1987–88
* **[[FA kauss]]**
** Finālisti (1): 2003–04

## Ārējās saites

*
MHPArena

**MHPArena** ir futbola stadions Štutgartē, Vācijā. Stadionā ir 60 058 skatītāju vieta. Šeit savas mājas spēles aizvada Bundeslīgas klubs VfB Stuttgart. Stadions atvērts . Šeit noticis 1974. gada un 2006. gada FIFA Pasaules kauss, kā arī 1988. gada un 2024. gada Eiropas čempionāts.

MHP ir Porsche AG meitasuzņēmums. Pirms 2023. gada stadions dažādos laikos saucies **Mercedes-Benz Arena**, **Neckarstadion, Adolf-Hitler-Kampfbahn**, **Century Stadium**, **Kampfbahn** un **Gottlieb-Daimler Stadion.**

## Atsauces

## Ārējās saites
Celtic Park

**Celtic Park** ir futbola stadions Glāzgovā, Skotijā. Stadionā ir 60 411 skatītāju vietas. Šeit savas mājas spēles aizvada Skotijas futbola Premjerlīgas klubs Glāzgovas "Celtic".

## Ārējās saites
Johanans Vollahs

**Johanans Vollahs** (, *Yokhanán Vollach*, dzimis ) ir bijušais Izraēlas futbolists, kas spēlēja aizsarga pozīcijā. Viņš Izraēlas izlases sastāvā spēlēja 1970. gada FIFA Pasaules kausā. Pēc futbolista karjeras beigām Vollahs bija finanšu direktors futbola klubā *[[Maccabi Haifa]]*, vēlāk kļuva arī par ģenerālmenedžeri.

## Ārējās saites
Eleonora Šturma

**Eleonora Šturma** (dzimusi 1928. gada 12. februārī Daugavpilī) ir latviešu mākslas zinātniece, viena no aktīvākajām Ziemeļamerikas latviešu laikmetīgās mākslas kritiķēm. 

## Biogrāfija
E. Šturma (dzimusi Avena) ir gleznotāja un dzejnieka Voldemāra Avena māsa. 1944. gadā kopā ar ģimeni devusies bēgļu gaitās uz Vāciju. 1950. gadā pārcēlusies uz ASV, kur beigusi Ņujorkas pilsētas universitātes Hantera koledžu (1958) un ieguvusi maģistra grādu radošajā mākslā un mākslas vēsturē (1960). Precējusies ar mūziķi Arnoldu Šturmu. E. Šturma strādājusi komerciālā mākslā Ņujorkā, strādājusi par tekstiliju metu zīmētāju. Aktīvi darbojusies latviešu kopienas kultūras dzīvē. Kopš 1961. gada viņa ir laikraksta "Laiks" mākslas kritiķe. 1975. gadā piedalījusies žurnāla "Latvju Māksla" dibināšanā. E. Šturma saņēmusi PBLA Kultūras fonda Goda balvu žurnālistikā (1987). E. Šturmas raksti par latviešu trimdas mākslu apkopoti grāmatā "50 gadu mākslai pa pēdām" (2011).

## Bibliogrāfija
* *50 gadu mākslai pa pēdām*. Sast. E. Šturma un M. Brancis. Rīga: Mansards, 2011.

## Atsauces
Qt Group

***Qt Group Oyj*** ir Somijā reģistrēta pārvaldītājsabiedrība, kas nodarbojas ar *[[Qt (ietvars)|Qt]]* programmatūras ietvara izstrādi un pārvaldīšanu. Tā ir dibināta 2014. gadā. Galvenais birojs atrodas Espo.

*Qt Group Oyj* akcijas tiek kotētas *[[Nasdaq Helsinki]]* biržā (simbols *QTCOM*). Lielākie akciju turētāji (2022. gada decembrī): *Ingman Development Oy Ab* (21,46 %), *[[Skandinaviska Enskilda Banken|Skandinaviska Enskilda Banken AB]]* (16,75 %), *Ilmarinen* pensiju fonds (4,52 %), *Varma* pensiju fonds (2,99 %), , Kari Juhani Karvinens (4,25 %).

## Vēsture
Uzņēmuma vēsture sniedzas līdz 1991. gadam, kad norvēģu programmētāji sāka izstrādāt grafisko ietvaru *[[Qt (ietvars)|Qt]]*. 1994. gadā tika dibināts uzņēmums *[[Qt Development Frameworks|Quasar Technologies]]* (vēlāk tā nosaukums mainīts uz *Trolltech*). 2008. gadā uzņēmums tika pārdots *[[Nokia]]* un pārdēvēts par *Qt Software* (vēlāk *Qt Development Frameworks*).

2011. gada martā *[[Nokia]]* *Qt* komerciālās licencēšanas biznesu pārdeva Somijas programmatūras uzņēmumam *[[Digia]]*. 2012. gada septembrī viss *Qt* bizness nodots *Digia*.

2014. gadā *Digia* nolēma atdalīt *[[Qt (ietvars)|Qt]]* platformas attīstīšanu un pārvaldīšanu atsevišķā uzņēmumā. 3. septembrī tika dibināts uzņēmums ***The Qt Company Oy***, kā 100 % kapitāldaļu piederēja *Digia*.
2015. gadā *Digia* sāka gatavot *Qt* uzņēmumu sākotnējam publiskam piedāvājumam, un decembrī dibināja pārvaldītājsabiedrību ***Qt Group Oyj***, kam nodeva *The Qt Company Oy* kapitāldaļas.
2016. gada 1. maijā uzņēmumu *Qt Group* atdalīja no *Digia*, un 2. maijā *Qt Group Oyj* akcijas sāka kotēt *[[Nasdaq Helsinki]]* biržā.

2021. gada 13. aprīlī *Qt Group* paziņoja, ka iegādāsies Vācijas uzņēmumu *froglogic GmbH*, kas ir viens no galvenajiem programmatūras kvalitātes nodrošināšanas rīku, piemēram, testēšanas automatizācijas rīku, nodrošinātājs.
2022. gada 11. augustā *Qt Group* paziņoja, ka iegādāsies Vācijas uzņēmumu *Axivion GmbH*, kas ir nozīmīgs mūsdienīgu programmatūras kvalitātes nodrošināšanas rīku, piemēram, statiskās programmatūras analīzes un programmatūras arhitektūras analīzes, nodrošinātājs.

## Skatīt arī
* *[[Qt (ietvars)|Qt]]* (programmatūras ietvars)
* *[[Qt Development Frameworks]]* (*Trolltech*)

## Atsauces

## Ārējās saites
* ''Qt'' vietne
* Uzņēmumu grupas informācija
Varšavas Nacionālais stadions

**Varšavas Kazimira Gorska Nacionālais stadions** () ir futbola stadions Varšavā, Polijā. Stadionā ir 58 145 skatītāju vietas. Šeit savas mājas spēles aizvada Polijas futbola izlase. Stadions ir atklāts . Šeit ir notikušas 2012. gada Eiropas čempionāta futbolā spēles un 2015. UEFA Eiropas līgas fināls.

2020. gada oktobrī stadionu pārveidoja par lauka hospitāli, lai risinātu straujo pacientu skaita pieaugumu COVID-19 pandēmijas laikā.

## Atsauces

## Ārējās saites

*
1933. gada Pasaules čempionāts šahā sievietēm

**Ceturtais [[Pasaules čempionāts šahā sievietēm]]** notika 1933. gada jūnijā Folkstonā.
 
Turnīrā piedalījās 8 dalībnieces no 5 valstīm — Austrijas, Čehoslovākijas, Francijas, Itālijas un Lielbritānijas. Lielbritāniju pārstāvēja 3 (divas no Anglijas un viena no Skotijas) un Franciju — divas šahistes. Turnīru spēlēja pēc apļa sistēmas divos riņķos.

Slimības dēļ Gīzela Haruma nevarēja uzsākt spēlēt un viņai visās partijās ieskaitīja zaudējumu. Vera Menčika uzvarēja visās partijās un ar 14 punktiem ieņēma 1. vietu. Atpaliekot par 5 punktiem otrā bija Edīte Praisa. Trešo vietu ieguva Mērija Gilkrista — 8½ punkti.

## Turnīra tabula

## Atsauces
Jurijs Gazinskis

**Jurijs Gazinskis** (dzimis ) ir Krievijas futbolists, pussargs, Krievijas futbola izlases dalībnieks. Kopš 2024. gada spēlē Krievijas Premjerlīgas kluba *[[FC Krasnodar|Krasnodar]]* sastāvā.

## Ārējās saites
Naitans Nandess

**Naitans Mičels Nandess Akosta** (; dzimis ) ir Urugvajas futbolists, pussargs, Urugvajas futbola izlases dalībnieks. Kopš 2024. gada spēlē Saūda Arābijas profesionālās līgas komandas *[[Al Qadsiah FC|Al Qadsiah]]* sastāvā.

Karjeru sācis Urugvajas klubā *[[Peñarol]]*, spēlējis arī Argentīnas kluba *[[Buenosairesas "Boca Juniors"|Boca Juniors]]* sastāvā. Urugvajas izlasē spēlē kopš 2015. gada. Pārstāvējis izlasi 2018. gada FIFA Pasaules kausā un 2019. gada ''Copa América''.

## Sasniegumi
**Peñarol**

* Urugvajas Pirmā divīzija: 2015—16

**Boca Juniors**

* Argentīnas pirmā divīzija: 2017—18
* Supercopa Argentina: 2018

**Urugvaja**
* 2024. gada Copa América: 3. vieta

## Atsauces

## Ārējās saites
Džordžians De Arasketa

**Džordžians De Arasketa** (; dzimis ) ir Urugvajas futbolists, pussargs, Urugvajas futbola izlases dalībnieks. Kopš 2019. gada spēlē Brazīlijas A sērijas kluba Riodežaneiro "Flamengo" sastāvā.

## Sasniegumi
**Cruzeiro**

* Copa do Brasil: 2017, 2018

**Flamengo**

* Copa Libertadores: 2019, 2022
* Recopa Sudamericana: 2020
* Brazīlijas A sērija: 2019, 2020
* Copa do Brasil: 2022
* Supercopa do Brasil: 2020, 2022
* Campeonato Carioca: 2019, 2020, 2021
**Urugvajas izlase**
* 2024. gada Copa América: 3. vieta

## Atsauces

## Ārējās saites
Stadio Diego Armando Maradona

***Stadio Diego Armando Maradona*** (iepriekš zināms kā ***Stadio San Paolo***) ir futbola stadions Neapolē, Itālijā. Stadionā ir 60 240 skatītāju vietas. Šeit savas mājas spēles aizvada Itālijas futbola čempionāta A sērijas klubs SSC Napoli. Stadions ir atvērts . Šeit ir noticis 1990. gada FIFA Pasaules kauss, 1968. gada un 1980. gada Eiropas čempionāts futbolā, kā arī 1960. gada vasaras olimpiskās spēles.

## Ārējās saites
Sennheiser

***Sennheiser*** ir Vācijas audio elektronikas uzņēmums. To dibinājis Fricis Zenheisers (*Fritz Sennheiser*) 1945. gadā. *Sennheiser* pamatprodukcija ir austiņas un ar tām saistītā elektronika.

## Vēsture
thumb|''Labor W'' logo.
Uzņēmumu dibināja Fricis Zenheisers dažas nedēļas pēc Otrā pasaules kara kopā ar septiņiem inženieriem Hannoveres Universitātes laboratorijā. Laboratoriju apzīmēja ar nosaukumu Laboratorija W (), kas ir saīsinājums no apdzīvotas vietas Vennebostele (*Wennebostel*), uz kuru universitātes laboratorija uz pagaidu laiku pārvācās. Tās pirmais produkts bija voltmetrs. 1958. gadā *Labor W* pārdēvē par *Sennheiser electronic*.

1968. gadā *Sennheiser* ražo pasaules pirmās atvērtās austiņas.

1973. gadā *Sennheiser* pārveido par komandītsabiedrību. 1980. gadā *Sennheiser*, ienākot aviācijas tirgū, piegādā radioaustiņas *[[Lufthansa]]*.

1996. gadā *Sennheiser* saņēma ''Emmy'' balvu par tā sasniegumiem ar bezvadu RF tehnoloģiju. Tajā pašā gadā uzņēmumu pārveido par privātu kapitālsabiedrību.

## Atsauces

## Ārējās saites

* Oficiālā mājaslapa 
* Intervija ar Frici Zenheiseru *NAMM Oral History Library* (2005) /
* Intervija ar Jorgu Zenheiseru *NAMM Oral History Library* (2014) 
* Intervija ar Gregoru Zelinski *NAMM Oral History Library* (2005)
1935. gada Pasaules čempionāts šahā sievietēm

**Piektais [[Pasaules čempionāts šahā sievietēm]]** notika 1935. gada augustā Varšavā.
 
Turnīrā piedalījās 10 dalībnieces no 7 valstīm — Austrijas, Anglijas, Čehoslovākijas, Dānijas, Īrijas, Norvēģijas un Polijas. Turnīru spēlēja pēc apļa sistēmas vienā riņķī. Uzvarot visas deviņas partijas jau piekto reizi Vera Menčika izcīnīja pasaules čempiones titulu. 2. vietu ieņēma Regina Gerlecka (Polija) — 6½ punkti, 3. vietu — Gīzela Haruma — 6 punkti.

## Turnīra tabula

## Atsauces
Manē Garrinšas Nacionālais stadions

**Manē Garrinšas Nacionālais stadions** (), arī **Brazīlijas Nacionālais stadions** (*Estádio Nacional de Brasília*), ir daudzfunkcionāls stadions, kas atrodas Brazīlijas galvaspilsētā Braziljā. Stadions ir nosaukts slavenā brazīļu futbolista Manē Garrinšas vārdā. Stadions tika atklāts 1974. gadā, bet no 2010. līdz 2013. gadam notika renovācijas darbi. Pēc šiem darbiem stadions kļuva par otru lielāko stadionu Brazīlijā pēc ietilpības (lielāks ir tikai Marakanas stadions Riodežaneiro). Stadiona ietilpība ir . Manē Garrinšas stadions bija viens no 2014. gada FIFA Pasaules kausa stadioniem. Pašlaik tas ir mājas stadions futbola klubiem *[[Brasília Futebol Clube|Brasília FC]]* un *[[Legião FC]]*.
Mērogojama vektoru grafika

thumbnail|Mērogojamas vektoru grafikas logo
**Mērogojama vektoru grafika**, arī **SVG** (), ir uz XML-bāzēts vektorattēla formāts, kas paredzēts divdimensionālai grafikai ar interaktivitātes un animācijas iespēju. SVG specifikācija ir atvērtais standarts, kuru kopš 1999. gada izstrādā Vispasaules Tīmekļa konsorcijs (W3C).

SVG attēli un to īpašības tiek definētas XML-teksta failos. Tas nozīmē, ka tie var tikt atrasti, indeksēti, skriptēti un saspiesti. Gluži kā citus XML-failus, SVG attēlus var izveidot un rediģēt ar jebkuru teksta redaktoru. Nereti SVG failus veido ar grafikas programmatūru.

SVG attēlošanu atbalsta lielākā daļa mūsdienu tīmekļa pārlūku, piemēram, *[[Mozilla Firefox]]*, *[[Internet Explorer]]*, *[[Google Chrome]]*, *[[Opera (web browser)|Opera]]*, *[[Safari (web browser)|Safari]]* un *[[Microsoft Edge]]*..

## Atsauces

## Ārējās saites
Cefalaspidomorfi

**Cefalaspidomorfi** jeb **nepārnāši** (*Cephalaspidomorphi, Monorhina*) ir izmirušu bezžokļaiņu klase. Taču atsevišķi pētnieki pie cefalaspidomorfiem pieskaita arī mūsdienu nēģus un miksīnas. Tādā gadījumā nepārnāši dzīvo no silūra perioda līdz mūsdienām. Cefalaspidomorfu klasi pārstāv divas apakšklases: kaulvairodži un bezvairodži.

## Apraksts
Nepārnāšiem ir raksturīga viena ožas kapsula, kura ir izvietota tuvu smadzenēm. Vienīgā nāss atrodas mugurpusē, galvas vidū. Ārējā skeleta uzbūve dažādām nepārnāšu grupām ir ļoti atšķirīga. Kaulvairodžiem galvu no virspuses sedz gandrīz nepārtraukts kaula vairogs. Savukārt, bezvairodžiem galvu un visu pārējo ķermeni sedz vairākas no ārpuses ar nelīdzenu dentīna slāni klātas samērā sīku plātnīšu rindas. Atšķirībā no pteraspidomorfiem, šis vairogs un plātnītes ir jau ar īstam kaulam raksturīgu histoloģisko struktūru. Dzīvnieku izmēri svārstās no 5 līdz 50 cm. Ķermeņa forma ir vārpstveidīga vai arī horizontāli saplacināta. Daļai formu, domājams, bija kustīgas krūšu spuras. Žaunu maisi (10-15 pāri) uz āru atveras ar patstāvīgām atverēm ķermeņa sānos vai apakšpusē.

## Atsauces
Pēckara paaudze

**Pēckara** jeb **dzimstības uzplaukuma paaudze** () ir ASV un Eiropas demogrāfiskais slānis, kas nācis pēc t.s. "klusās paaudzes". Šī ir paaudze, kas uzaugusi sociālo pārmaiņu laikmetā, kad Otro pasaules karu pārdzīvojušo cilvēku ģimenēs bija relatīvi liels bērnu skaits. Demogrāfi un pētnieki parasti izmanto 1940. gadu beigas kā paaudzes dzimšanas gadus un 1960. gadu vidu kā paaudzes beigu dzimšanas gadus paaudzes iedalījuma nolūkiem. Dažādās valstīs var būt atšķirīgas šīs paaudzes dzimšanas perioda aplēses.

Pirmo reizi jēdziens *baby boomers* parādījies 1970. gadā.

thumb|200px|Dzimstības pieaugums ASV (1946.—1964., iezīmēts ar zilu)
thumb|200px|Dzimstības pieaugums Rietumvācijā (1955.—1965., iezīmēts ar zilu)

## Atsauces
Kakao sviests

250px|thumb|right|Kakao sviesta gabals

**Kakao sviests** ir no kakao pupiņām iegūti iedzeltenas krāsas tauki, kas kūst 33—35 °C temperatūrā. To sastāvā ir vidēji 27% palmitīnskābes, 34% stearīnskābes un 34% oleīnskābes.

Kakao sviests ir galvenā sastāvdaļa visos šokolādes izstrādājumos. To izmanto arī farmācijā un kosmētikas precēs.

## Atsauces
Pteraspidomorfi

**Pteraspidomorfi** jeb **pārnāši** (*Pteraspidomorphi, Diplorhina*) ir izmirušu bezžokļaiņu klase, no kuras, kā uzskata, ir cēlušies arī žokļaiņi. Dzīvoja silūra un devona periodā. Pēc dažu paleontologu domām dzīvoja jau ordovika beigās. Klasē ir divas apakšklases: telodonti un dažādvairodži.

## Apraksts
Pārnāšiem ir raksturīgas divas nāšu kapsulas, kas galvā atradās šķirti no smadzenēm, kā arī divas nāsis. Acis atradās galvas sānos. Katrā ķermeņa sānā bija viena vai vairākas žaunu atveres. Ārējais kaula skelets veidoja bruņu un sedza galvu un vidukļa priekšējo daļu, vai arī tas sastāvēja no ādā izkaisītiem dzelkšņiem (ādas zobiem) un sīkām plātnītēm. Pieaugušo dzīvnieku izmēri varēja svārstīties no 3 cm. līdz 1,5 m un vairāk. Ķermeņa forma bija vārpstveidīga vai arī horizontāli saplacināta. Aste ir ar lielāku apakšējo daivu. Dažām formām, domājams, bija krūšu spuru aizmetņi.

## Atsauces
Sautēšana

[thumb|right|250px|[Liellopi|Liellopu gaļas sautējums]]

**Sautēšana** ir pārtikas siltumapstrādes veids, kurā to noslēgtā tvertnē vāra mazā šķidruma (ūdens, buljona, mērces vai savas sulas) daudzumā (15—30% no sautējamās pārtikas masas). Pārtiku sautējot, tajā saglabājas vairāk uzturvielu nekā vārot. Ar sautēšanu var arī mīkstināt zemākas kvalitātes gaļu, piemēram, atgriezumus, kas pēc cepšanas vai vārīšanas sīkstumu saglabātu.

## Atsauces

## Skatīt arī
*Sutināšana
Nēģu dzimta

**Nēģu dzimta** (*Petromyzontidae*) ir nēģveidīgo kārtas bezžokļaiņi, kas ir izplatīti ziemeļu puslodē: Ziemeļamerikā un Eirāzijā. Dzimtu aprakstīja franču naturālists Antuāns Risso 1826. gadā.

## Apraksts
Nēģu dzimtas pārstāvji ir ūdens iemītnieki ar čūskveidīgu, šķērsgriezumā ieapaļu, līdz 1 m. garu ķermeni. Nēģiem ir tikai muguras un astes spuras (pāra spuru nav). Āda ir kaila, kas satur daudz gļotu dziedzeru. Galvas katrā pusē ir pa septiņām žaunu maisu atverēm. Nāsu atvere ir viena. Pieaugušajiem eksemplāriem ir labi attīstītas acis. Bezžokļu mute ir apaļa, un atrodas piesūcekņa piltuves dibenā. Piltuvveidīgā piesūcekņa sienās, mutē, kā arī uz mēles un mutes malām ir raga zobi un plātnītes. Zobu skaits un izvietojums ir dzimtas ģinšu un sugu galvenā taksonomiskā pazīme. Zarnas priekšējā daļa ir piemērota elpošanai.

## Dzīvesveids
Nēģi ir pusparazīti, barojas, piesūcoties un pēc tam ieurbjoties zivīs un citos ūdens dzīvniekos. Nēģu kāpuri pārtiek no detrīta, kā arī no sīkiem bentosa organismiem (kukaiņu kāpuriem, gliemjiem, tārpiem u.c.). Nēģi mīt jūrās, upēs vai ezeros, bet nārstot dodas upēs un strautos ar oļainu vai grantainu grunti.

### Vairošanās un attīstība
Nēģi nārsto martā un aprīlī smilšainās, akmeņainās vietās. Pēc nārsta tie nobeidzas. Iznērstās olas pielīp pie ūdensbaseina gultnes. No olām izšķiļas kāpuri, kas attīstās par pieaugušiem nēģiem ar pārvēršanos. Attīstība ilgst 3 līdz 5 gadus, dažām sugām pat līdz 15 gadiem. Kāpuri ļoti atšķiras no pieaugušajiem īpatņiem, tāpēc ilgu laiku cilvēki tos uzskatīja par citas sugas dzīvniekiem. Nēģu kāpurus mēdz saukt par ņurņikiem. Tie ir sīki, tārpveidīgi organismi, bez piesūcekņa un zobiem. Tiem nav acu un muguras spuras. Ņurņiki dzīvo ierakušies smiltīs un dūņās. Pēc pārvēršanās migrējošo sugu nēģi dodas uz jūru vai ezeru. Pieaugušo nēģu mūža ilgums dažādām sugām ir no pāris nedēļām līdz 5 gadiem.

## Sistemātika
Nēģu dzimta tiek dalīta 2 apakšdzimtās un 8 ģintīs. Latvijā ir zināmas 2 ģintis un 3 sugas (upes nēģis, strauta nēģis un jūrasnēģis).
* apakšdzimta: *[[Petromyzontinae]]*
:* Amerikas nēģi (*Ichthyomyzon*)
:* Jūrasnēģi (*Petromyzon*)

* apakšdzimta: *[[Lampetrinae]]*
:* Kaspijas nēģi (*Caspiomyzon*)
:* Trīszobu nēģi (*Entosphenus*)
:* Zobainie nēģi (*Eudontomyzon*)
:* Upes nēģi (*Lampetra*)
:* Amerikas upju nēģi (*Lethenteron*)
:* Četrzobu nēģi (*Tetrapleurodon*)

## Ārējās saites
* Par nēģiem (Vides vēstis). 

## Atsauces
1939. gada Pasaules čempionāts šahā sievietēm

Pasaules šaha čempiones nosaukuma izcīņas septītais turnīrs notika 1939. gada augustā-septembrī Argentīnas galvaspilsētā Buenosairesā 

Turnīrā piedalījās 20 dalībnieces, to izspēlēja pēc apļa sistēmas. Turnīrs beidzās ar pārliecinošu Veras Menčikas uzvaru — 18 punkti no 19 iespējamiem. Par diviem punktiem no uzvarētājas atpalika Soņa Grāfa. Trešo vietu ieņēma čīliete Berna Karasko de Budiniča — 15½ punkti.

## Turnīra tabula

## Atsauces
Tu un es

***Tu un Es*** ir latviešu dziedātājas ''Aisha'' debijas studijas albums, kas ierakstīts kopā ar *Aisha* tēva ''Alex'' grupu ''Opus Pro''. Albumu  izdeva "Mikrofona Ieraksti". Albumā iekļautas 12 kompozīcijas.

Albumā iekļautās dziesmas sarakstījis Opus Pro ģitārists Harijs Zariņš. Liela daļa no šīm dziesmām rakstītas speciāli *Aisha* balsij. Divas no albumā iekļautajām dziesmām *Aisha* iedziedājusi kopā ar savu tēvu *Alex*.

## Dziesmu saraksts

# Man esi tu
# Pieradini mani
# Putniņš
# Es esmu kā nakts
# Vienvirziena ceļš
# Mīļais
# Tavās rokās es
# Tāpat vien
# Kā neviens
# Čau
# Nāc mani modināt
# Tu un es

## Atsauces
Frēdriks Jungbergs

**Kārls Frēdriks Jungbergs** (, dzimis ), zināms arī kā **Frēdijs Jungbergs** (*Freddie Ljungberg*), ir Zviedrijas futbola treneris un bijušais futbolists, kas spēlēja malēja pussarga pozīcijā. Lielāko daļu no futbolista karjeras spēlējis Anglijas Premjerlīgas klubā *[[Arsenal FC|Arsenal]]*. Pēc futbolista karjeras beigām kļuva par futbola treneri.

## Sasniegumi
**Halmstad**

* Allsvenskan: 1997
* Zviedrijas kauss: 1994–95

**Arsenal**

* Anglijas Premjerlīga: 2001–02, 2003–04
* FA kauss: 2001–02, 2002–03, 2004–05
* FA Charity Shield: 1999

**Individuālie sasniegumi**

* Anglijas Premjerlīgas sezonas labākais spēlētājs: 2001–02
* Zviedrijas gada futbolists: 2002, 2006
* Zviedrijas gada pussargs: 1998, 2001, 2002, 2003, 2004, 2005

## Ārējās saites
Trefpunt

***Trefpunt*** ir 2004. gadā izdota Latvijas filma. Filmas režisors ir Jānis Vingris.

## Sižets
Otrajā pasaules karā nejaušības dēļ tiek šķirti puisis un meitene. Pusgadsimtu vēlāk abi, cerot atkal satikties, meklē viens otru.

## Lomās
* Māris Bezmers
* Tālivaldis Lasmanis
* Kristīne Nevarauska
* Rihards Rudāks
* *Ineke Veenhoren*

## Atsauces
Strauta nēģis

**Strauta nēģis** (*Lampetra planeri*) ir Latvijā dzīvojošu, neparazītisku, nemigrējošu nēģu suga, kurai viss dzīves cikls notiek saldūdens baseinos. Sugu 1784. gadā aprakstīja vācu naturālists un ihtiologs Markus Blohs.

## Apraksts
Strauta nēģa ķermeņa garums parasti ir 10-16 cm., bet kāpura stadijā reizēm var sasniegt 20 cm. garumu. Mugura un sāni krāsoti tumši zaļgani līdz melni violetam. Vēders ir bāli iedzeltens. Kāpuri ir dzeltenīgā krāsā, bet retumis ir sastopami arī maigi rozā nokrāsas eksemplāri. Mute ir ar mazu piesūcekni, kurā ir neasi zobiņi. Augšžokļa plāksnītei ir divi malās izvietoti zobi. Apakšžokļa plāksnītei — no 5 līdz 9, bet parasti 7 zobi. Apakšlūpas zobu nav. Priekšējā un aizmugurējā muguras spura saskaras. Tāpat, kā visiem nēģiem galvas abās pusēs ir septiņas žaunu atveres. Pirms nārsta mātītēm izveidojas anālajai spurai līdzīga tauku kroka, bet tēviņiem ārējs sēklvads. 

## Dzīvesveids
Strauta nēģu dzimumgatavība iestājas 4 līdz 7 gadu vecumā. Nārsto martā — jūnijā, Latvijā maijā — jūnijā 3 līdz 60 cm. dziļumā, ūdens temperatūrai sasniedzot 8 — 12°C. Katra mātīte iznērš vidēji ap 1500 ikru. Strauta nēģiem ir raksturīgs vienlaicīgs nārsts, kas ilgst 7 līdz 23 dienas. Mātīte un tēviņš veido ligzdu smilšainās un oļainās vietās. Viena mātīte parasti nārsto ar 2 līdz 3 tēviņiem. Strauta nēģu vidū reizēm ir novērojama neotēnija, kad nārsto nepieauguši vēl kāpura stadijā esoši īpatņi. Ikru attīstība ilgst 3 līdz 28 dienas. Mātītes nārsto vienreiz mūžā un pēc nārsta iet bojā. Kāpura (ņurņika) stadija ilgst 4—5 gadus. Tārpveidīgie kāpuri dzīvo ierakušies dūņās, kur barojas galvenokārt ar detrītu, kas satur vienšūņu aļģes, sēnes, baktērijas, kā arī mikrobentosu (bezmugurkaulniekus). Vecākiem kāpuriem pārvēršanās laikā jau ir pamanāmas pieauguša īpatņa pazīmes — acis un žaunu spraugas, ko vēl klāj āda, piesūcekņa aizmetnis u.c. Ķermeņa dobumā var atrast sīkus, nenobriedušus ikrus, kas nav novērojams upes nēģu kāpuriem. Metamorfozes beigās strauta nēģi pārstāj baroties. To barības vads un zarnas deģenerējas, ķermeņa garums samazinās (pieaugušie īpatņi vienmēr ir īsāki par kāpuriem) un tie ir gatavi jaunai nārstošanai.

## Izplatība
Strauta nēģu dzīves areāls aptver Ziemeļeiropu, galvenokārt, Baltijas jūras un Ziemeļjūras baseinu. Ir sastopami arī Vidusjūras baseina upēs. Latvijā strauta nēģi nelielā daudzumā ir sastopami visā teritorijā. Dzīvo tikai saldūdeņos, sīkās upītēs un strautos, kas nav tieši saistīti ar jūru. Strauta nēģiem ir vajadzīgs tīrs, nepiesārņots ūdens, jo slikti panes piesārņojumu. Tāpēc tie kalpo par ūdens tīrības indikatoru sugu. Daudzās valstīs strauta nēģi ir ierakstīti aizsargājamo sugu sarakstā.

## Atsauces
Jumpravmuiža (nozīmju atdalīšana)

**Jumpravmuiža** var būt:
* Lieljumpravas muiža
* Mazjumpravas muiža (Rīga)
* Jumpravmuiža (Limbažu pagasts)

## Skatīt arī
* Jumprava
Fernandešs

**Fernandešs** (; sieviešu dzimtē **Fernandeša**) ir portugāļu cilmes uzvārds, kam portugāļu valodas Brazīlijas paveidā un spāņu valodā sastopami līdzīgi uzvārdi ar tādu pašu cilmi — Fernandiss () un Fernandess (). Cilvēki ar šo uzvārdu:

* Brunu Fernandešs (*Bruno Fernandes*; 1994) — portugāļu futbolists;
* Manuels Fernandešs (*Manuel Fernandes*; 1986) — portugāļu futbolists;
* Želsons Fernandešs (*Gelson Fernandes*; 1986) — Šveices futbolists.

## Skatīt arī
* Fernandiss
* Fernandess

## Atsauces
Sergejs Milinkovičs-Savičs

**Sergejs Milinkovičs-Savičs** (; dzimis ) ir Serbijas futbolists, pussargs, Serbijas futbola izlases dalībnieks. Kopš 2023. gada Milinkovičs-Savičs pārstāv Saūda Arābijas profesionālās līgas komandu ''Al Hilal''.

Viņa brālis Vaņa Milinkovičs-Savičs arī ir futbolists, spēlē vārtsarga pozīcijā.

## Karjera
Profesionāla futbolista karjeru sācis klubā *[[FK Vojvodina]]*. 2014.—2015. gada sezonā pārstāvēja Beļģijas klubu *[[K.R.C. Genk|Genk]]*. 2015. gada jūlijā pievienojās Itālijas A sērijas klubam Romas "Lazio".

Pārstāvējis dažāda vecuma Serbijas jauniešu izlases. Uzvarējis 2013. gada Eiropas U19 čempionātā un 2015. gada FIFA Pasaules U20 čempionātā. 2015. gada Pasaules U20 čempionātā tika atzīts par trešo vērtīgāko turnīra spēlētāju, saņemot "bronzas bumbu". Serbijas nacionālajā izlasē debitējis  pret Ķīnu.  Tika iekļauts izlases sastāvā 2018. gada FIFA Pasaules kausa finālturnīram.

## Sasniegumi
**Vojvodina**

* Serbijas kauss: 2013—14

**Lazio**

* Coppa Italia: 2018—19
* Supercoppa Italiana: 2017, 2019

**Serbija**

* FIFA U-20 Pasaules kauss: 2015

**Individuālie sasniegumi**

* Itālijas Serie A labākais pussargs: 2018—19

## Atsauces

## Ārējās saites
Džanluka Dzambrota

**Džanluka Dzambrota** (; dzimis ) ir bijušais itāļu futbolists, spēlējis aizsarga pozīcijā, Itālijas futbola izlases dalībnieks.

Lielāko daļu karjeras aizvadījis Itālijas klubos. Trīs reizes kļuvis par valsts čempionu *Juventus* un *Milan* sastāvā. *Juventus* sastāvā 2003. gadā sasniedza UEFA Čempionu līgas finālu.

Itālijas izlasē aizvadījis 98 spēles, trīs reizes piedalījies FIFA Pasaules kausā (, , ), trīs reizes arī Eiropas čempionātā (, , ). 2006. gada Pasaules kausā tika svinēta uzvara, 2000. gada Eiropas čempionātā tika sasniegts fināls.

## Sasniegumi

### Spēlētāja karjera
**Juventus**

* Itālijas Serie A: 2001–02, 2002–03
* Supercoppa Italiana: 2003
* UEFA Intertoto kauss: 1999

**Barcelona**

* Spānijas Superkauss: 2006

**Milan**

* Itālijas Serie A: 2010–11
* Supercoppa Italiana: 2011

**Itālija**

* FIFA Pasaules kauss: 2006

## Atsauces

## Ārējās saites
Voldemārs Jakubovs

**Voldemārs Jakubovs** (1894—1941) bija latviešu kara lidotājs, pulkvežleitnants, Latvijas Jūras aviācijas diviziona komandieris.

## Dzīvesgājums
Dzimis 1894. gada 7. maijā Valles pagastā. Mācījās Jaunjelgavas tirdzniecības skolā.
Pirmā pasaules kara laikā 1916. gada martā viņu iesauca Krievijas Impērijas armijā un iedalīja Pēterpils 1. aviācijas rotā, pēc tam Kronštates cietokšņa aviācijas nodaļā.

1917. gadā viņš beidza Maskavas augstāko lidotāju skolu, Krievijas pilsoņu kara laikā dienēja Sarkanajā armijā.
Latvijas brīvības cīņu laikā 1919. gada 9. maijā Zemgales kauju laikā pārlidoja frontes līnijai, karoja Anatola Līvena grupā, 29. jūnijā no Līvena grupas pārnāca Latvijas armijā. 
Bermontiādes laikā 1919. gada 24. oktobrī cieta avāriju, ar lidmašīnu nokrītot no 30 m augstuma, 10. novembrī Pārdaugavas atbrīvošanas laikā Jakubovs radīja paniku ienaidnieka rindās, apšaudīdams tā kolonnas ar ložmetēju un nomezdams uz tām bumbas.

1925. gada beigās bija Jūras aviācijas diviziona komandieris, 1926. gadā paaugstināts par pulkvedi-leitnantu. Darbojās Latvijas aeroklubā. 1930. gadā Starptautiskā aviatoru līga atzina Jakubovu par 1929. gada labāko Latvijas lidotāju. 1939. gadā viņš atvaļinājās no karadienesta un saimniekoja Vecmoku pagasta Roņu mājās.
Pēc Latvijas okupācijas viņu 1941. gada februārī apcietināja un izsūtīja uz Krieviju, kur viņš 30. septembrī miris Orenburgas cietumā.

## Apbalvojumi
* Triju Zvaigžņu ordenis, IV šķira,
* Viestura ordenis,

## Atsauces
Aleksandars Prijovičs

**Aleksandars Prijovičs** (; dzimis ) ir Serbijas bijušais futbolists, uzbrucējs, Serbijas futbola izlases dalībnieks.

## Karjera
Prijovičs ir Šveices kluba *[[FC St. Gallen|St. Gallen]]* audzēknis, bet par pirmo profesionālo klubu viņa karjerā kļuva Itālijas vienība *[[Parma F.C.|Parma]]*. Karjeras turpinājumā spēlējis arī Anglijā, Norvēģijā, Zviedrijā, Turcijā un Polijā. 2011. gadā kļuva par Šveices kausa ieguvēju *[[FC Sion]]* sastāvā. 2015.—2016. gada sezonā ar Varšavas "Legia" uzvarēja gan *[[Ekstraklasa]]* čempionātā, gan Polijas kausā. 2017. gada janvārī pārgāja uz Saloniku PAOK, divreiz ir kļuvis par Grieķijas kausa ieguvēju.

Jauniešu līmenī ir pārstāvējis gan Serbiju, gan Šveici. Serbijas futbola izlasē debitēja  2018. gada FIFA Pasaules kausa kvalifikācijas spēlē pret Velsu. Pirmos un līdz šim vienīgos vārtus izlases labā guva tā paša kvalifikācijas cikla pēdējā spēlē  pret Gruziju. Tika iekļauts izlases sastāvā dalībai 2018. gada FIFA Pasaules kausa finālturnīrā.

## Atsauces

## Ārējās saites
Luka Milivojevičs

**Luka Milivojevičs** (; dzimis ) ir Serbijas futbolists, pussargs, Serbijas futbola izlases dalībnieks. Kopš 2023. gada spēlē AAE Pro līgas kluba *[[Shabab Al Ahli Club|Shabab Al Ahli]]* sastāvā.

## Karjera
Karjeru sāka dzimtās pilsētas Kragujevacas klubā *[[FK Radnički 1923|Radnički]]*. Spēlējis arī citos Serbijas klubos *[[FK Rad]]* un *[[Belgradas "Crvena Zvezda"|Crvena Zvezda]]*. Karjeras turpinajumā pārstāvēja Beļģijas klubu *[[R.S.C. Anderlecht|Anderlecht]]* un 2014. gadā kļuva par Beļģijas čempionu. No 2014. līdz 2017. gadam spēlēja  Grieķijas klubā *[[Olympiacos F.C.|Olympiacos]]*, divreiz uzvarot Superlīgā. 2017. gada janvārī pievienojās Anglijas klubam *[[Crystal Palace F.C.|Crystal Palace]]*. Komandu pametis 2023. gadā, kad pievienojies AAE komandai *[[Shabab Al Ahli Club|Shabab Al Ahli]]*.

Serbijas futbola izlasē debitēja  draudzības spēle pret Čīli. Pirmos un līdz šim vienīgos vārtus izlases labā guva  pret Austrijas izlasi. Tika iekļauts izlases sastāvā dalībai 2018. gada FIFA Pasaules kausa finālturnīrā.

## Sasniegumi
**Red Star Belgrade**

* Serbijas kauss: 2011—12

**Anderlecht**

* Beļģijas Pro līga: 2013—14
* Beļģijas Superkauss: 2014

**Olympiacos**

* Grieķijas Superlīga: 2014—15, 2015—16
* Grieķijas kauss: 2014—15

## Atsauces

## Ārējās saites
Nikola Milenkovičs

**Nikola Milenkovičs** (; dzimis ) ir Serbijas futbolists, aizsargs, Serbijas futbola izlases dalībnieks. Kopš 2024. gada spēlē Anglijas Premjerlīgas kluba *[[Nottingham Forest]]* sastāvā.

Karjeru sāka Belgradas klubā *[[FK Partizan|Partizan]]*, tā sastāvā vienreiz uzvarēja Serbijas Superlīgā un divreiz izcīnīja Serbijas kausu. 2015.—2016. gada sezonā bija izīrēts citam Serbiajs klubam *[[FK Teleoptik]]*. 2017. gadā pārgāja uz Itālijas klubu *[[ACF Fiorentina|Fiorentina]]*.

Serbijas futbola izlasē debitēja  draudzības spēle pret Kataru. Tika iekļauts komandas sastāvā dalībai 2018. gada FIFA Pasaules kausa finālturnīrā.

## Sasniegumi
**Partizan**

* Serbijas Superlīga: 2016—17
* Serbijas kauss: 2015—16, 2016—17

**Fiorentina**

* UEFA Eiropas konferences līga finālists: 2022—23

## Ārējās saites
Duško Tošičs

**Duško Tošičs** (; dzimis ) ir bijušais Serbijas futbolists, aizsargs, Serbijas futbola izlases dalībnieks.

## Karjera
Profesionāla futbolista karjertu sāka *[[OFK Beograd]]*. Vēlāk spēlēja Francijas klubā *[[FC Sochaux-Montbéliard|Sochaux]]* un Vācijas klubā Brēmenes "Werder". 2010. gadā parakstīja līgumu ar Anglijas klubu *[[Portsmouth F.C.|Portsmouth]]*, taču tajā nostiprināties nespēja, tika izīrēts uz *[[Queens Park Rangers F.C.|Queens Park Rangers]]*. Tajā pašā gadā atgriezās Serbijā un pievienojās Belgradas "Crvena Zvezda". Vēlāk spēlējis Turcijas klubos *[[Gençlerbirliği S.K.|Gençlerbirliği]]* un Stambulas "Beşiktaş". Karjeru 2021. gadā noslēdzis ''Kasımpaşa''. 

Serbijas futbola izlasē debitēja  draudzības spēlē pret Norvēģiju. Pirmos un līdz šim vienīgos vārtus izlases labā guva  pret Azerbaidžānu. Tika iekļauts izlases sastāvā dalībai 2018. gada FIFA Pasaules kausa finālturnīrā.

## Sasniegumi
**Sochaux**

* Coupe de France: 2006–07

**Werder Bremen**

* DFB Pokal: 2008–09

**Red Star Belgrade**

* Serbijas kauss: 2011–12

**Beşiktaş**

* Turcijas Superlīga: 2015–16, 2016–17

## Atsauces

## Ārējās saites
Dainis Ģēģers

**Dainis Ģēģers**, arī **Dainis Ģēģeris** (dzimis 1946. gada 1. martā), ir latviešu inženieris un politiķis, bijušais Latvijas lauksaimniecības ministrs.

## Dzīvesgājums
Dzimis 1946. gada 1. martā Sabilē Pētera un Marijas Ģēģeru ģimenē. Mācījās Kandavas lauksaimniecības tehnikumā (1960-1965). Studēja Rīgas Politehniskajā institūtā (1965-1973), līdztekus strādāja par tehnikas inspektoru un vecāko inženieri kontrolieri.
1970. gadā Dainis Ģēģers kļuva par Jēkabpils „Lauktehnikas” galveno inženieri, tad par pārvaldnieku, viņa vadībā „Lauktehnika” strauji attīstījās. Notika vērienīga celtniecība, ražošanas pilnveidošanās, balstoties uz zinātniski – tehniskiem sasniegumiem.
Neklātienē turpināja mācības RPI aspirantūrā, veica zinātniskus pētījumus, papildinājās PSRS Lauksaimniecības mašīnu remonta institūtā (1976-1981), aizstāvēja disertāciju par mašīnu un traktoru detaļu mazgāšanas – attīrīšanas kvalitātes un efektivitātes paaugstināšanu un ieguva tehnisko zinātņu kandidāta nosaukumu.
Darbu vadīja Maskavas Vissavienības nozares zinātniski pētnieciskais institūts (GOSNITI) un Minskas zinātniski pētnieciskais institūts.
1985. gadā viņu iecēla par Latvijas PSR Agrorūpniecības komitejas priekšsēdētāja vietnieku, 1988. gadā par pirmo vietnieku. 1988. gadā ievēlēts arī par Rīgas Politehniskā institūta mācībspēku. 

## Politiskā darbība
Pēc Latvijas neatkarības atjaunošanas viņu 1990. gadā iecēla par Latvijas Lauksaimniecības ministru. Barikāžu laikā kopā ar satiksmes ministru Jāni Janovski sācis organizēt lauksaimniecības smagās tehnikas pārvietošanos uz Rīgu.

1992. gadā viņš atbalstīja SIA "Lata International" izveidi ārvalstu kredītu apsaimniekošanai, kas pēc diviem gadiem tika atzīta par maksātnespējīgu un tās kredīti tika atmaksāti no valsts līdzekļiem. 1993. gada maijā Augstākā Padome ministram izteica neuzticību un viņš amatu zaudēja. Bijušais ministrs Dainis Ģēģers tika apsūdzēts par dienesta stāvokļa ļaunprātīgu izmantošanu. 

1993. gadā kandidēja 5. Saeimas vēlēšanās no Latvijas Tautas frontes saraksta, taču netika ievēlēts. 

Rīgas pilsētas Centra rajona tiesa 1999. gadā D. Ģēģeru atzina par nevainīgu, gan apelācijas, gan kasācijas instances tiesa spriedumu atstāja negrozītu daļā par viņa attaisnošanu. 2005. gadā stājās spēkā galīgais spriedums, ar kuru viņš tika atzīts par nevainīgu.
2007. gadā Dainis Ģēģers Rīgas apgabaltiesā iesniedza prasības pieteikumu pret Latvijas Republikas Tieslietu ministriju par morālā kaitējuma atlīdzināšanu 500 000 latu apmērā. Rīgas apgabaltiesa 2008. gadā Ģēģera prasību apmierināja daļēji un piedzina 80 tūkstošus latu kompensāciju. Spriedumu Augstākajā tiesā pārsūdzēja gan Ģēģers, gan Tieslietu ministrija. Augstākā tiesa daļēji apmierināja Ģēģera prasību, prasītā pusmiljona latu vietā piedzenot 10 tūkstošus latu.

## Atsauces
FK Zemun

***FK Zemun*** ir Serbijas futbola klubs no Belgradas priekšpilsētas Zemunas. Pašlaik spēlē Serbijas Pirmajā līgā. 2008. gadā iekļuva Serbijas kausa izcīņas finālā, kur piekāpās *[[FK Partizan]]*.

## Sasniegumi
* **Serbijas kauss**
** Finālisti (1): 2007–08

## Sezonas

## Atsauces

## Ārējās saites

*
Huans Sevastjans Verons

**Huans Sevastjans Verons** (, , dzimis ) ir bijušais Argentīnas futbolists, kas spēlēja pussarga pozīcijā. Pašlaik (2018. gadā) ir Argentīnas futbola kluba *[[Laplatas "Estudiantes"|Estudiantes]]* priekšsēdētājs un sporta direktors. Viņš šajā klubā sāka savu futbolista karjeru un beidza. Ir bijis Argentīnas izlasē trijos Pasaules kausos — 1998. gada, 2002. gada un 2010. gada FIFA Pasaules kausā.

## Sasniegumi
**Estudiantes**

* Argentīnas pirmā divīzija: 2006, 2010
* Copa Libertadores: 2009

**Parma**

* Coppa Italia: 1998–99
* UEFA Kauss: 1998–99

**Lazio**

* Itālijas Serie A: 1999–2000
* Coppa Italia: 1999–2000
* Supercoppa Italiana: 2000
* UEFA Superkauss: 1999

**Manchester United**

* Anglijas Premjerlīga: 2002–03

**Inter Milan**

* Itālijas Serie A: 2005–06
* Coppa Italia: 2004–05, 2005–06
* Supercoppa Italiana: 2005

**Individuālie sasniegumi**

* FIFA 100
* Argentīnas gada labākais futbolists: 2006, 2009
* Dienvidamerikas gada labākais futbolists: 2008,2009

## Ārējās saites
Stīvens Cūbers

**Stīvens Cūbers** (; dzimis ) ir Šveices futbolists, pussargs, Šveices futbola izlases dalībnieks. Kopš 2024. gada Cūbers spēlē Šveices Superlīgas komandā *[[FC Zürich]]*.

## Sasniegumi
**Grasshopper**

* Šveices kauss: 2012—13

**CSKA**

* Krievijas Premjerlīga: 2013—14
* Krievijas Superkauss: 2013, 2014
**AEK Athens**

* Grieķijas Superlīga: 2022—23
* Grieķijas kauss: 2022—23

## Ārējās saites
Jenss Strigers Larsens

**Jenss Strigers Larsens** (; dzimis ) ir Dānijas futbolists, aizsargs, Dānijas futbola izlases dalībnieks. Kopš 2024. gada Larsens spēlē Zviedrijas *[[Allsvenskan (futbols)|Allsvenskan]]* līgas komandā *[[Malmö FF]]*.

## Sasniegumi
**Trabzonspor**

* Turcijas Superkauss: 2023

## Ārējās saites
Rumbas pilskalns

**Rumbas pilskalns** (arī **Apaļais kalns**) atrodas Kurzemē, Talsu novada Abavas pagastā, Abavas upes kreisajā krastā, starp Valgali un Veģiem. Pilskalnu pirmo reizi 1928. gadā reģistrēja un 1936. gadā uzmērīja Eduards Šturms.

Rumbas pilskalnam pretējā Abavas krastā atrodas ar 14. gadsimtu datētie Valgales Veģu senkapi, bet divus kilometrus uz dienvidrietumiem no pilskalna — Valgales senvietu komplekss (Valgales pilskalns, Baznīcas kalns, Valgales senkapi).

Pilskalna ziemeļu nogāzi veido Abavas upes krauja. Austrumos un dienvidaustrumos pilskalnu norobežo grava ar Vācu strautu. Teika vēsta, ka Vācu strautā esot "noslīkušas 3 vācu jumpravas". Rietumu puse nocietināta ar grāvi un ar apmēram 3 m augstu puslokveida valni. Plakums ir apmēram 25 metri diametrā. Kultūrslānis ne visai biezs (plakuma malā tā biezums ir 40 centimetri), kas varētu liecināt, ka pilskalns apdzīvots salīdzinoši neilgu laiku vai arī izmantots kā patvēruma vieta.

## Foto galerija

Attēls:Rumbas pilskalns ortofoto.jpg|alt=|Pilskalna 3D modelis


## Atsauces

## Ārējās saites
* Rumbas pilskalns
*
Džefs Kabušs

**Džefs Kabušs** (; dzimis ) ir Kanādas kalnu riteņbraucējs. 2000. gada vasaras olimpiskajās spēlēs Kabušs kalnu riteņbraukšanas sacensībās izcīnīja 9. vietu. Savās nākamajās spēlēs 2008. gadā viņš bija 20. vietā. 2012. gada olimpiskajās spēlēs viņš finišēja 8. vietā.

Kabušs ir piecpadsmitkārtējs Kanādas čempions kalnu riteņbraukšanā, uzvarējis vienā, bet uz pjedestāla bijis deviņos Pasaules kausa posmos.

## Atsauces

## Ārējās saites
Upes nēģi

**Upes nēģi** (*Lampetra*) ir nēģu dzimtas (*Petromyzontidae*) bezžokļaiņu ģints. Ģinti 1788. gadā aprakstīja franču abats un naturālists Pjērs Žozefs Bonnaterre.

## Morfoloģija
Augšžokļa plāksnīte ir plata, labi attīstīta, tās malās ir pa vienam zobam. Apakšžokļa plāksnīte  ar 6—11 zobiem, no kuriem ārējie ir palielināti vai arī divdaļīgi. Lūpu zobi reizēm veido radiālas rindas. Tādā gadījumā zobi neveido vienlaidu tiltveida klājumu, bet ir izkaisīti. Iekšējie malējie lūpu zobi ir 3 vai 4 katrā pusē, kas vienmēr ir palielināti un parasti divdaļīgi vai trīsdaļīgi. Reizēm ir arī ārējie malējie lūpu zobi. Apakšlūpas zobi var būt un var nebūt. Priekšējā mēles plāksnīte ir bez vidējā padziļinājuma un tai ir 5—19 zobiņi, no kuriem vidējais ir palielināts. Ģints pārstāvjiem ir divas muguras spuras, un otrā spura pāriet astes spurā.

## Sistemātika
Uz 2018. gada maiju upes nēģu ģintī ir iekļautas 12 sugas:
* Lampetra aepyptera (Abbott, 1860)
* Lampetra alavariensis Mateus, Alves, Quintella & Almeida, 2013
* Lampetra auremensis Mateus, Alves, Quintella & Almeida, 2013
* Lampetra ayresii (Günther, 1870)
* Lampetra fluviatilis (Linnaeus, 1758)
* Lampetra hubbsi (Vladykov & Kott, 1976)
* Lampetra lanceolata Kux & Steiner, 1972
* Lampetra lusitanica Mateus, Alves, Quintella & Almeida, 2013
* Lampetra pacifica Vladykov, 1973
* Lampetra planeri (Bloch, 1784)
* Lampetra richardsoni Vladykov & Follett, 1965
* Lampetra soljani Tutman, Freyhof, Duli, Glamuzina & Geiger, 2017

Austrumu strauta nēģis (*Lampetra lamottenii*), kas agrāk bija iekļauts šajā ģintī, ir sinonimizēts ar mazo upes nēģi (*[[Lethenteron appendix]]*).

## Atsauces
1937. gada Pasaules čempionāts šahā sievietēm (mačs)

Pasaules čempiones izcīņas mačs starp pasaules čempioni Veru Menčiku un pretendenti Soņu Grafu risinājās no 1937. gada 26. jūnija līdz 17. jūlijam Austrijas pilsētā Zemmeringā. Mačs notika viesnīcā *Grand Hotel*.

1936. gadā Zemmeringā notika liels starptautisks sieviešu turnīrs, kurā, nepiedaloties Menčikai, uzvarēja Grafa. Šis panākums deva viņai tiesības izsaukt Menčiku uz maču par pasaules čempiones nosaukumu. FIDE nebija mača organizatore, tomēr tā atbalstīja mača norisi. FIDE prezidents Aleksandrs Rībs apstiprināja mača noteikumus un kontrolēja to izpildi. Sešpadsmit partiju mačā ar rezultātu 11½ : 4½ (+9 −2 =5) pārliecinoši uzvarēja Vera Menčika un saglabāja pasaules čempiones nosaukumu.

## Mača tabula

## Atsauces
Ādolfs Teodors Kupfers

**Ādolfs Teodors Kupfers** (, 1799—1865) bija Latvijā dzimis vācbaltiešu ģeofiziķis, metrologs un meteorologs. Organizējis pirmo ekspedīciju uz Elbrusa virsotni, izgatavojis Krievijas Impērijas mēru un svaru vienību etalonus. Viņa vārdā nosaukts minerāls kupferīts.

## Dzīvesgājums
Dzimis 1799. gada 17. (6. VS) janvārī Jelgavā tirgotāja Jakoba Leonharda Kupfera un viņa sievas Marijas Konstancijas daudzbērnu ģimenē.
Mācījās Jelgavas ģimnāzijā (1813—1815), studēja medicīnu Tērbatas Universitātē (1815—1816), tad mineraloģiju Berlīnes Universitātē (1816—1819) un ķīmiju Getingenes Universitātē (1819—1821), kur 1821. gadā aiztāvēja doktora disertāciju par kristālu šķautņu mērīšanu (*Über genaue Messung der Winkel an Kristallen*), kas ieguva Berlīnes Zinātņu akadēmijas godalgu. 1820. gadā Parīzē apprecējās ar Katrīnu Ribulē (*Riboulet*).

Strādāja par Kazaņas Universitātes fizikas profesoru (1823—1828), ievēlēts par Pēterburgas Zinātņu akadēmijas korespondētājlocekli (1826) un īsteno locekli (1828).

Devās zinātniskās ekspedīcijās uz Urāliem (1828) un Kaukāza kalniem (1829).

Vēlāk darbojās Krievijas Impērijas svaru un mēru komisijā (1832—1842), līdztekus mācīja fiziku dažādās Pēterburgas augstskolās.
1841. gadā viņš sāka veidot Krievijas Impērijas meteoroloģijas dienestu. 1843. gadā Tallinā otro reizi apprecējās ar Mariju Makdonaldi.

1845. gadā viņu ievēlēja Krievijas Ģeogrāfiskajā biedrībā, 1846. gadā Londonas Karaliskajā biedrībā. 1851. gadā viņu ievēlēja par Krievijas Impērijas īsteno valsts padomnieku. 1859. gadā viņš Bredfordā piedalījās Starptautiskās vienotās mēru, svaru un monētu ieviešanas asociācijas kongresā kā Krievijas Impērijas pārstāvis.

1865. gada pavasarī saslima ar plaušu karsoni un mira 14. jūnijā Pēterburgā, apglabāts luterāņu kapsētā.

## Darbi
* Dissertatio de calculo crystallonomico (disertācija latīniski, 1821), Preisschrift über genaue Messung der Winkel an Krystallen (1826);
* Voyage dans les environs du mont Elbrouz dans le Caucase (franciski), Reise in die Umgegend des Berges Elborus in Kaukasus (vāciski, 1830);
* Handbuch der rechnenden Krystallonomie (1831);
* Voyage dans l’Oural entrepris en 1828 (1833);
* Руководство к деланию магнетических и метеорологических наблюдений (1835, Corresp. Blatt des naturforschenden Vereins zu Riga, 1859);
* Instructions pour faire des observations météorologiques et magnétiques (1836);
* Tables psychrométriques et barométriques à l’usage des observatoires météorologiques de l’empire de Russie (1841);
* Выводы из метеорологических наблюдений, деланных в российском государстве (1846);
* Опытные исследования упругости металлов (1860).

## Literatūra
* Пасецкий В. М. Адольф Яковлевич Купфер, 1799—1865. Наука, 1984. — 207 с.

## Atsauces
Baznīckalns (Abavas pagasts)

**Baznīckalns** (arī **Baznīcas kalns**) ir, domājams, sena kulta vieta. Atrodas Kurzemē, Talsu novada Abavas pagastā, Valgales upes kreisajā krastā, pie Milzavas upes ietekas, apmēram 1 kilometru uz ziemeļrietumiem no Valgales. Starp Baznīckalnu un Valgales upi atrodas Valgales senkapi. Upes pretējā, labajā krastā atrodas Valgales pilskalns.

Baznīckalns ir 10 - 15 metrus augsts, ovāls paugurs, ar 20 x 30 metru lielu plakumu. Kalna dienvidaustrumu daļā izveidojies apmēram 20 metrus plats nobrukums. Teika apgalvo, ka kalnā bijusi baznīca, kurai sabrūkot tās zvans noripojis no kalna lejā un pēc tam pārvests uz Sabili.  Cita teika apgalvo, ka kalnā pa Vasarsvētkiem nogrimusi baznīca. Vēl cita, ka no kalna izripojuši divi zvani, kas skanējuši "Sabile, Sabile". 

## Atsauces

## Ārējās saites
*
Teplice

**Teplice** () ir pilsēta Čehijā, Ūstu apgabalā.  šeit dzīvoja 48 766 iedzīvotāji. Teplice atrodas netālu no Vācijas robežas. Teplice ir otra lielākā kūrortpilsēta Čehijā aiz Karlovi Vari. Teplicē ir bāzēts Čehijas futbola 1. līgas klubs FK Teplice.

## Cilvēki
Teplicē dzimuši:

* Juliuss fon Pajers (1841–1915) — polārpētnieks
* Helmuts Pflēgers (1943) — šahists
* Roberts Langs (1970) — hokejists

## Atsauces

## Ārējās saites

*
* Mājaslapa